Source: https://www.ilieky.com/vernostny-program-ilieky/
Timestamp: 2020-01-27 09:32:13+00:00

Document:
VERNOSTNÝ PROGRAM | ilieky.com
Za nákupy u nás dostanete odmenu.
Nakúpte, registrujte sa na odber newsletteru a noviniek a my Vás automaticky zaradíme do nášho vernostného programu. Po prihlásení do vášho klientského účtu sa Vám automaticky zobrazia pri produktoch Vaše VIP ceny.
Nakúpte za 100 € dostanete od nás zľavu na ďalší nákup vo výške 1 %.
Nakúpte za 200 €, zľava sa zvýši na 2 %.
Nakúpte nad 300 €, zľava na ďalší nákup bude 3 %.
Vernostný program je organizovaný prevádzkovateľom online lekárne prevádzkovanej na stránke (meno a priezvisko/názov): Lekáreň sv. Tadeáša, s.r.o., www.ilieky.com IČO: 36 356 450, DIČ: 2022176992, IČ DPH: SK2022176992, Obch.re. Okresného súdu BA I., Oddiel: Sro, Vložka č.:40426/B, kontaktné údaje: ul. Holubyho 41, 902 01 Pezinok (ďalej len „Prevádzkovateľ“).
Tieto všeobecné podmienky Vernostného programu upravujú vzťahy vznikajúce medzi fyzickými osobami alebo právnickými osobami, ktoré sú členmi systému Vernostného programu na jednej strane a Prevádzkovateľom na druhej strane.
Vernostný program a členstvo
Členom Vernostného Programu sa stáva akákoľvek fyzická osoba alebo právnická osoba, ktorá
a/riadne vyplní elektronický formulár pre registráciu zákazníka zverejnený na internetovej stránke Prevádzkovateľa www.ilieky.com v časti REGISTRÁCIA, na základe ktorého si vytvorí vlastný zákaznícky účet na webovej stránke www. ilieky.com (ďalej len „Zákaznícky účet“) a
b/ zároveň súhlasí so spracúvaním osobných údajov za účelom zaradenia do systému Vernostného programu a realizácie Vernostného systému, a to odkliknutím súhlasu pri svojej registrácii (ďalej len „Člen“).
Každému Členovi Vernostného programu je v rámci jeho Zákazníckeho účtu vytvorený podúčet Vernostného programu, ktorý slúži na potvrdenie členstva vo Vernostnom programe, na zaznamenávanie a používanie vernostnej zľavy pri nákupe prostredníctvom webovej stránky www.ilieky.com, ako aj potvrdenie výšky zľavy poskytnutej v rámci Vernostného programu. Po prihlásení sa Člena do Zákazníckeho účtu bude Členovi umožnené sledovať výšku poskytnutej zľavy Vernostného Programu.
Výhody Vernostného programu pre členov
Členovi Vernostného programu sú pridelené vernostné zľavy za každý nákup tovaru realizovaný cez Zákaznícky účet Člena zriadený prostredníctvom webovej stránky ilieky.com. Vernostné zľavy sa uplatňujú automaticky z každej riadnej úhrady kúpnej ceny za objednaný tovar. Výška zľavy je počítaná s kumulového obaru za poslende 3 mesiace dozadu.
- Za zaplatených 100 €, uhradené Členom ako kúpna cena za tovar objednaný cez webovú stránku www.ilieky.com, bude Členovi poskytnutá zľava 1%.
- Za zaplatených 200 €, uhradené Členom ako kúpna cena za tovar objednaný cez webovú stránku www.ilieky.com. bude Členovi poskytnutá zľava 2%.
- Za zaplatených nad 300 €, uhradené Členom ako kúpna cena za tovar objednaný cez webovú stránku www.ilieky.com. bude Členovi poskytnutá zľava 3%.
Člen má právo si uplatniť všetky výhody, ktoré plynú z členstva Vernostného programu, a to najneskôr do 3 mesiacov od zaplatenia prvej objednávky, Vernostný program platný, teda až do zrušenia Vernostného Programu Prevádzkovateľom v zmysle čl. V. týchto všeobecných podmienok.
Po stornovaní objednávky sa suma, ktorá sa započítava do Vernostného programu automaticky odpočíta.
Zmena podmienok a zrušenie Vernostného programu
Prevádzkovateľ má výhradné právo na jednostrannú zmenu týchto všeobecných podmienok týkajúcich sa Vernostného programu. Prevádzkovateľ má okrem iného aj právo na zmenu hodnoty bodového systému podľa vlastného uváženia, ako aj zmenu uplatňovania zľavy. Zmeny vo Vernostnom programe nadobúdajú účinnosť dňom ich zverejnenia na internetovej stránke www.ilieky.com .
Prevádzkovateľ je oprávnený kedykoľvek zrušiť Vernostný program, pričom informáciu o zrušení Vernostného programu uverejní na internetovej stránke www.ilieky.com. Po zverejnení zrušenia Vernostného programu, nebude možné uplatniť žiadnu zľavu ani iné výhody členstva vo Vernostnom programe, pokiaľ nebude Prevádzkovateľom uvedené inak. Ak si Členovia Vernostného programu neuplatnili všetky výhody a zľavy plynúce z Vernostného programu do dátumu zrušenia Vernostného programu, nárok na akékoľvek výhody a zľavy automaticky zanikajú.
K zrušeniu Vernostného programu dôjde aj vtedy, ak Člen odvolá súhlas so spracovaním osobných údajov podľa čl. VI. týchto všeobecných podmienok. V takomto prípade nebude uvedenému Členovi poskytnutá žiadna kompenzácia, pričom Člen nie je oprávnený si uplatniť ani žiadne zľavy z nákupu tovaru či iné výhody Vernostného programu.
Pre riadne využívanie systému Vernostného programu je zo strany Prevádzkovateľa nevyhnutné spracúvať osobné údaje Členov Vernostného programu. Touto cestou Prevádzkovateľ informuje o spôsobe a podmienkach spracúvania osobných údajov Členov, ako aj o ich právach, ktoré sú s tým spojené, a to v súlade so všeobecným nariadením Európskeho parlamentu a Rady (EÚ) 2016/679 o ochrane osobných údajov (ďalej len, „GDPR“) a zákonom č. 18/2018 Z. z. o ochrane osobných údajov a o zmene a doplnení niektorých zákonov (ďalej len „Zákon“).
Prevádzkovateľ chráni osobné údaje Členov, pričom tieto nesprístupňuje a ani neposkytuje tretím osobám či subjektom, s výnimkou subjektov, ktoré poskytujú prevádzkovateľovi IT služby alebo účtovné služby, a z tohto dôvodu sa považujú za príjemcu v zmysle GDPR.
Prevádzkovateľ pre účely Vernostného programu spracúva iba bežné osobné údaje (ďalej len „Osobné údaje“), a to najmä v rozsahu: meno, priezvisko, údaje o predchádzajúcich objednávkach tovaru a úhradách kúpnej ceny za tovar, počte pridelených vernostných bodov, informácie, týkajúce sa bodového systému Vernostného programu, údaje o výške poskytnutých zliav atď.
Osobné údaje sú spracúvané za účelom zaradenia Člena do systému Vernostného programu a realizácie systému Vernostného programu, najmä vedenia prehľadu realizovaných nákupov cez webovú stránku www.ilieky.com, počtu pridelených vernostných bodov, počtu využitých vernostných bodov, výšky poskytnutých zliav a využitia a plnenia ďalších s tým súvisiacich práv a povinností.
Spracúvanie osobných údajov prebieha na právnom základe súhlasu dotknutej osoby v súlade s článkom 6 ods. 1. písm. a) GDPR. Člen udeľuje súhlas so spracúvaním osobných údajov pri registrácii Člena na webovej stránke www.ilieky.com.
„Týmto udeľujem prevádzkovateľovi (meno a priezvisko/názov): Lekáreň sv. Tadeáša, s.r.o., www.ilieky.com IČO: 36 356 450, DIČ: 2022176992, IČ DPH: SK2022176992, Obch.re. Okresného súdu BA I., Oddiel: Sro, Vložka č.:40426/B kontaktné údaje: ul. Holubyho 41, 902 01 Pezinok súhlas so spracúvaním mojich bežných osobných údajov, na účel môjho zaradenia do systému Vernostného programu a realizácie systému Vernostného programu, a to na dobu trvania môjho členstva v systéme Vernostného programu. Ako dotknutá osoba som bol/a informovaný/á prevádzkovateľom o mojom práve tento súhlas kedykoľvek odvolať.
Osobné údaje budú spracúvané po dobu nie dlhšiu, ako je nevyhnutné pre splnenie účelu spracovania Osobných údajov, t.j. po dobu trvania členstva Člena v systéme Vernostného programu.
Ako dotknutej osobe vyplývajú Členovi z GDPR viaceré práva, a to právo odvolať súhlas so spracúvaním Osobných údajov, právo na prístup k Osobným údajom podľa čl. 15 GDPR, právo na ich opravu a/alebo doplnenie podľa čl. 16 GDPR, právo na ich vymazanie v prípadoch uvedených v čl. 17 GDPR, právo na obmedzenie ich spracúvania podľa čl. 18 GDPR, právo namietať proti ich spracúvaniu v prípadoch podľa čl. 21 GDPR, právo na ich prenosnosť podľa čl. 20 GDPR a právo podať sťažnosť dozornému orgánu – Úradu pre ochranu osobných údajov. Jednotlivé práva môže Člen uplatniť a/ na infolinke 0948 633266; b/ e-mailom na e-mailovej adrese: info@ilieky.com; c/ poštou na poštovej adrese: Lekáreň Sv. Tadeáša, Holubyho 41, 902 01Pezinok.
Poskytnutie Osobných údajov je dobrovoľné, t.j. nie je zákonnou ani zmluvnou požiadavkou, či požiadavkou, ktorá je potrebná na uzavretie zmluvy, pričom neposkytnutie Osobných údajov, resp. nedanie súhlasu so spracúvaním Osobných údajov môže mať za následok iba nemožnosť využitia systému Vernostného programu.
Vydanie týchto všeobecných podmienok nezaväzuje Člena k žiadnym nákupom tovarov Prevádzkovateľa či k plneniu iných nesúvisiacich povinností.
Tieto všeobecné podmienky Vernostného programu nadobúdajú platnosť dňa (09.04.2019).

References: čl. 15
 čl. 16
 čl. 17
 čl. 18
 čl. 21
 čl. 20